Source: https://www.employment.gov.sk/sk/praca-zamestnanost/vztah-zamestnanca-zamestnavatela/nelegalna-praca-nelegalne-zamestnavanie/
Timestamp: 2018-11-15 16:38:42+00:00
Document Index: 7850234

Matched Legal Cases: ['§ 21', '§ 231', '§ 21', '§ 2', '§ 2', '§ 5', '§ 7', '§ 19', '§ 68', '§ 7', '§ 7']

Nelegálna práca a nelegálne zamestnávanie - MPSVR SR
Úvod > Práca a zamestnanosť > Zamestnanec a zamestnávateľ > Nelegálna práca a nelegálne zamestnávanie
Nelegálna práca a nelegálne zamestnávanie majú negatívny dopad na zamestnancov, podnikateľské prostredie i na celú spoločnosť.
Osoby, ktoré pracujú nelegálne, sa vystavujú problémom s nárokom na mzdu, stravovanie, zákonom stanovenú maximálnu výmeru pracovného času, minimálnu výmeru oddychu, či dovolenku . V neskoršom období tiež riskujú problémy pri uplatňovaní si nároku na dôchodok.
Zamestnávatelia, ktorí nelegálne zamestnávajú, krivia rovnosť podmienok na podnikanie, vystavujú sa vysokým pokutám, zrušeniu živnostenského oprávnenia a ďalším sankciám. Spoločnosť stráca na nezaplatených daniach a odvodoch, zvýšená je nezamestnanosť.
Nelegálne zamestnávanie alebo nelegálnu prácu môžete ohlásiť na inšpektoráte práce .
Nelegálna práca je vykonávanie práce fyzickou osobou pre zamestnávateľa, pričom:
medzi zamestnávateľom a pracujúcim nie je založený pracovnoprávny vzťah podľa Zákonníka práce alebo štátnozamestnanecký pomer podľa zákona č. 400/2009 Z. z.,
zamestnávateľ v rozpore s podmienkami podľa § 21 ods. 1 zákona č. 5/2004 Z. z. zamestnáva pracujúceho, ktorý nie je príslušníkom členského štátu Európskej únie, Islandu, Nórska, Lichtenštajnska, Švajčiarska alebo je bez štátnej príslušnosti.
Nelegálne zamestnávanie je zamestnávanie fyzickej osoby u zamestnávateľa, pričom:
medzi zamestnávateľom a pracujúcim je založený pracovnoprávny vzťah podľa Zákonníka práce alebo štátnozamestnanecký pomer podľa zákona č. 400/2009 Z. z., ale zamestnávateľ nesplnil oznamovaciu povinnosť voči Sociálnej poisťovni podľa § 231 zákona č. 461/2003 Z. z.,
zamestnávateľ v rozpore s podmienkami podľa § 21 ods. 1 zákona č. 5/2004 Z. z. zamestnáva pracujúceho, ktorý nie je príslušníkom členského štátu Európskej únie, Islandu, Nórska, Lichtenštajnska, Švajčiarska alebo je bez štátnej príslušnosti,
zamestnávateľ v rozpore s podmienkami podľa zákona č. 480/2002 Z. z. o azyle a zákona č. 404/2011 Z. z. o pobyte zamestnáva pracujúceho, ktorý nie je príslušníkom členského štátu Európskej únie, Islandu, Nórska, Lichtenštajnska, Švajčiarska alebo je bez štátnej príslušnosti.
Zákaz nelegálnej práce a nelegálneho zamestnávania
Zákaz nelegálnej práce a nelegálneho zamestnávania spočíva v tom, že:
fyzická osoba nesmie vykonávať nelegálnu prácu,
právnická a fyzická osoba, ktorá je podnikateľom, nesmie nelegálne zamestnávať podľa § 2 ods. 2 a 3 zákona č. 82/2005 Z. z. o nelegálnej práci a nelegálnom zamestnávaní,
fyzická osoba nesmie nelegálne zamestnávať podľa § 2 ods. 3 zákona č. 82/2005 Z. z..
Nelegálnu prácu a nelegálne zamestnávanie kontrolujú:
inšpektoráty práce podľa zákona č. 125/2006 Z. z.,
úrady práce, sociálnych vecí a rodiny podľa zákona č. 5/2004 Z. z..
Kontrolované fyzické osoby, podnikatelia a právnické osoby sú povinné kontrolným orgánom poskytovať príslušné údaje a informácie. (§ 5 ods. 3, 4 a 5 zákona č. 82/2005 Z. z.).
Kontrolné orgány sú:
oprávnené uložiť pokutu za nelegálnu prácu (§ 7 ods. 2 zákona č. 82/2005 Z. z.),
povinné uložiť pokutu za porušenie zákazu nelegálneho zamestnávania vo výške 2 000 eur až 200 000 eur (§ 19 ods. 2 zákon č. 125/2006 Z. z. a § 68a ods. 1 písm. b) zákon č. 5/2004 Z. z.).
Osobitné sankcie – dodatočné platby - ustanovuje (§ 7a zákona č. 82/2005 Z. z.) za nelegálne zamestnávanie štátneho príslušníka štátu, ktorý nie je členom Európskej únie, u fyzickej osoby, podnikateľa alebo u právnickej osoby, ak sa tento príslušník iného štátu zdržiava na území Slovenska v rozpore so zákonom č. 480/2002 Z. z. a zákonom č. 404/2011 Z. z.
Zodpovednosť za zaplatenie dodatočných platieb môže prejsť aj na iné osoby - dodávateľov, ktorí sa podieľali na predmetnej dodávke tovaru, práce, služby (§ 7b zákona č. 82/2005 Z. z.).
Okrem pokuty za nelegálne zamestnávanie hrozia aj ďalšie sankcie:
neposkytnutie verejných dotácií,
neposkytnutie finančných prostriedkov zo zdrojov Európskej únie – z ESF a pod.
Stav nelegálnej práce a nelegálneho zamestnávania na Slovensku
Informácia o vyhľadávaní a potieraní nelegálnej práce a nelegálneho zamestnávania vychádza z poznatkov a podkladov orgánov inšpekcie práce, úradov práce a príslušných ministerstiev z kontrolnej činnosti.
Cieľom previerok zameraných na kontrolu dodržiavania zákazu nelegálnej práce a nelegálneho zamestnávania je aktívne pôsobenie na zlepšenie nepriaznivého stavu v oblasti dodržiavania príslušných právnych predpisov a preventívneho pôsobenia na zamestnávateľov.
Informatívna správa o vyhľadávaní a potieraní nelegálnej práce a nelegálneho zamestnávania za rok 2014
Informatívna správa o vyhľadávaní a potieraní nelegálnej práce a nelegálneho zamestnávania za rok 2013
Informatívna správa o vyhľadávaní a potieraní nelegálnej práce a nelegálneho zamestnávania za rok 2012
Informatívna správa o vyhľadávaní a potieraní nelegálnej práce a nelegálneho zamestnávania za I. polrok 2012
Informácia o vyhľadávaní a potieraní nelegálnej práce a nelegálneho zamestnávania za II. polrok 2011
Informácia o vyhľadávaní a potieraní nalegálnej práce a nelegálneho zamestnávania za I. polrok 2011
Informácia o vyhľadávaní a potieraní nalegálnej práce a nelegálneho zamestnávania za II. polrok 2010
Informácia o vyhľadávaní a potieraní nalegálnej práce a nelegálneho zamestnávania za I. polrok 2010
Zoznam fyzických osôb a právnických osôb, ktoré v predchádzajúcich piatich rokoch porušili zákaz nelegálneho zamestnávania
Zákon 480/2002 Z. z. o azyle a o zmene a doplnení niektorých zákonov
Smernica Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov sa nachádza (.PDF)